《和梅花韵》
宋代·易士达

生爱梅兄是淡交，每相逢处更吟嘲。
暗香疏影名千古，冷艳孤光雪几梢。
东阁诗才犹腹稿，西湖人物尚衡茅。
风前有恨曾知否，不得随泥上燕巢。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。